มัสยิดกลางมาดริด

มัสยิดกลางมาดริด (สเปน: Mezquita Central de Madrid; อาหรับ: مسجد مدريد المركزي) เป็นมัสยิดในย่านกัวโตรกามิโนสในเขตเตตูอันของมาดริด ประเทศสเปน ในระหว่างการก่อสร้าง มัสยิดแห่งนี้ตั้งอยู่ใกล้กับสถานีรถไฟใต้ดินเอสเตรโช (แปลว่า ช่องแคบ ตามชื่อช่องแคบยิบรอลตาร์) ทำให้ได้รับชื่อเรียกที่เป็นที่นิยมว่า มัสยิดช่องแคบ ประวัติ หลังจากที่ที่ดินผืนนี้ได้รับการประกาศให้เป็นที่ดินวะกัฟ (ที่ดินที่ประชาชนบริจาคเพื่อการกุศล) แล้ว ต้องใช้เวลาหลายปีในการรวบรวมเงินบริจาคจากบุคคลทั่วไปให้ได้มากพอที่จะสร้างมัสยิดได้ มัสยิดนี้เปิดใช้งานใน ค.ศ. 1988 โดยเป็นมัสยิดแรกในเมืองหลวงนับตั้งแต่การปกครองของอิสลามสิ้นสุดใน ค.ศ. 1085 มัสยิดนี้ที่ออกแบบโดยสถาปนิกฆวน โมรา เป็นสำนักงานใหญ่ของสหภาพชุมชนอิสลามแห่งสเปนและชุมชนอิสลามแห่งมาดริด มัสยิดอะบูบักร์มีข้อตกลงความร่วมมือที่มีผลบังคับใช้กับชุมชนมาดริด และกับรัฐผ่านทางคณะกรรมการอิสลามแห่งสเปน รายละเอียด อาคารแห่งนี้มีทั้งหมดสี่ชั้น นอกจากมัสยิดและสำนักงานแล้ว ยังมีสถานรับเลี้ยงเด็ก โรงเรียน ห้องสมุด หอประชุม และร้านค้า ใช้เป็นสถานที่ประกอบศาสนกิจ การกุศล การศึกษา วัฒนธรรม และสังคม โดยได้ลงนามในข้อตกลงกับมหาวิทยาลัยอัลอัซฮัรเพื่อฝึกอบรมและจัดหาอิหม่ามด้วย อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Madrid Central Mosque เว็บไซต์ทางการของ UCIDE